Kirbla kihelkond

Kirbla kihelkond (lühend Kir; saksa keeles Kirchspiel Kirrefer) oli kihelkond Läänemaal ja Eestimaa kubermangu Haapsalu kreisis.

 Piirkonna ajalugu 
pisi|Haapsalu kreis, Eestimaa kubermangus. Liivimaa atlas (1798)
Kirbla kihelkond eraldati Lihula kihelkonna idapoolsetest aladest arvatavasti 14.–15. sajandil. 1728. aastal liideti Kirbla kihelkond taas Lihula kihelkonnaga, kuigi säilis kaks kirikumõisa ja kihelkonnakeskust kirikutega. Enamik allikaid vaatleb kihelkondi siiski eraldiseisvatena.Kirbla kihelkond Eesti mõisaportaal (vaadatud 29. veebruar 2012)

Kihelkonnakirikuks oli Kirbla kirik.

 Kirbla kihelkonna mõisad 
Kihelkonnas paiknes 8 mõisat – 1 kirikumõis, 5 rüütlimõisast peamõisat koos 1 kõrvalmõisaga ning 1 poolmõis. Eelnevale lisaks oli seal üks karjamõis.
 Kirbla kirikumõis (Pastorat Kirrefer)
 Kasari mõis/Väike-Keskküla (Kasargen) rüütlimõis
 Suur-Keskküla mõis (Kesküll) rüütlimõis
 Kloostri mõis (Klosterhof) rüütlimõis
 Lautna mõis (Lautel) rüütlimõis
 Rumba mõis (Rumba) poolmõis
 Seira mõis (Seyer), Vanamõisa kõrvalmõis
 Vanamõisa mõis (Wannamois) rüütlimõis

 Kirbla kihelkonna vallad 
 Kasari vald (1866–1917)
 Keskküla vald (1866–1891)
 Kirbla vald (1917–1939)
 Kloostri vald (1866–1917)
 Lautna vald (1866–1892)
 Seira vald (1866–1891)
 Vanamõisa vald (1866–1917)Kirbla kihelkond, Eesti Ajalooarhiiv

 Kihelkonna alad tänapäeval 
Pindalalt väga väike Kirbla kihelkond jääb tänapäeval Lääne maakonna ja Pärnu maakonna aladele. Enamik kihelkonna aladest kuulub Lääneranna valda, väike põhjapoolne ala kuulub Lääne-Nigula valda.

 Viited 

 Välislingid 
 Vigala ja Kirbla rahvarõivad (joonis)



Kategooria:Läänemaa kihelkonnad